《次韵王定国得颍倅二首》
【全诗原文】
仙风入骨已凌云,秋水为文不受尘。
一噫固应号地籁,余波犹足挂天绅。
买牛但自捐三尺,射鼠何劳挽六钧。
莫向百花潭上去,醉翁不见与谁春。
滔滔四海我知津,每愧先生植杖芸。
自少多言晚闻道,従今闭口不论文。
滟翻白兽樽中酒,归煮青泥坊底芹。
要识老僧无尽处,床前牛蚁不曾闻。